## Pravilnik o poslovima na kojima radnik može raditi samo nakon prethodnog utvrđivanja zdravstvene sposobnosti

### NN 59/2002 (22.5.2002.), Pravilnik o poslovima na kojima radnik može raditi samo nakon prethodnog utvrđivanja zdravstvene sposobnosti

# ministarstvo rada i socijalne skrbi

1070

Na teme­lju članka 18. stavka 2. i 3. Zakona o radu (»Narod­ne novine«,
br. 38/95, 54/95, 65/95, 17/01 i 82/01) ministar rada i socijalne skrbi uz
suglasnost ministra zdravstva donosi

## PRAVILNIK

### O POSLOVIMA NA KOJIMA RADNIK MOŽE RADITI SAMO NAKON PRETHODNOG UTVRĐIVANJA ZDRAVSTVENE SPOSOBNOSTI

Članak 1.

Ovim se Pravilnikom utvrđuju poslovi na kojima radnik mo­že raditi samo
nakon prethodnog utvrđiva­nja zdravstvene sposobnosti za obav­lja­nje tih
poslova, način utvrđiva­nja zdravstvene sposobnosti, rokovi u kojima se mora
ponoviti utvrđiva­nje zdrav­stvene sposobnosti, sadržaj i način izdava­nja
svjedo­džbe o zdrav­stvenoj sposobnosti, te druga pita­nja važna za utvrđiva­nje
zdravstvene sposobnosti radnika.

Članak 2.

(1) Poslovi na kojima radnik
može raditi samo nakon pret­hod­nog utvrđiva­nja zdravstvene sposobnosti su
poslovi:

1. koji su prema propisima
zaštite na radu utvrđeni kao poslovi s posebnim uvjetima rada,

2. na kojima prema drugim
zakonima, propisima i kolektivnim ugovorima radnici mogu raditi samo nakon
prethodnog utvrđiva­nja zdravstvene sposobnosti,

3. koji su prema propisima o
mirovinskom osigura­nju utvrđeni kao osobito teški i za zdrav­lje štetni, te se
na ­njima staž osigura­nja računa s povećanim traja­njem.

(2) Zdravstvena sposobnost
utvrđuje se na način propisan odredbama važeće­g pravilnika o poslovima s
posebnim uvjetima rada, drugih zakona i propisa, te kolektivnih ugovora.

Članak 3.

(1) Pre­gled za utvrđiva­nje
zdravstvene sposobnosti (u da­lj­njem tekstu: zdravstveni pre­gled) obav­lja se
prije otpoči­nja­nja rada na poslovima iz članka 2. stavka 1. ovoga Pravilnika.

(2) Zdravstveni pre­gled obav­lja
se i u slučaju promjene uvjeta rada koji mogu utjecati na zdravstvenu
sposobnost radnika, nakon proteka vremena utvrđenog propisima zaštite na radu
ili kada to ocijeni izabrani doktor medicine primarne zdravstvene zaštite.

Članak 4.

Zdravstveni pre­gled obav­lja
se na teme­lju uputnice za utvrđiva­nje zdravstvene sposobnosti radnika
(Obrazac RA-1) izdane od strane poslodavca.

Članak 5.

(1) Zdravstveni pre­gled za
utvrđiva­nje zdravstvene sposobnosti za poslove na kojima radnik može raditi
samo nakon pret­hod­nog utvrđiva­nja zdravstvene sposobnosti obav­lja se prema
doktrini i kriterijima medicine rada, a obuhvaća ci­ljanu obradu organa i
organskih sustava koji su posebno opterećeni radnim zah­tjevima ili su
potencijalno ugroženi radnim štetnostima.

(2) Rokovi u kojima se mora
ponoviti utvrđiva­nje zdravstvene sposobnosti određeni su važećim pravilnikom o
poslovima s posebnim uvjetima rada i drugim propisima.

Članak 6.

(1) Nakon obav­ljenog zdravstvenog pre­gleda izdaje se svje­do­­džba o
zdravstvenoj sposobnosti radnika za obav­lja­nje odre­đenih poslova (Obrazac
RA-2).

(2) Svjedo­džbu o zdravstvenoj sposobnosti radnika izdaje zdravstvena
ustanova koja u svom sastavu ima djelatnost medicine rada ili privatna
ordinacija medicine rada.

Članak 7.

(1) Radnik, odnosno poslodavac, imaju na ocjenu zdravstvene sposobnosti
pravo žalbe u pisanom obliku, u roku od 15 dana od dana primitka svjedo­džbe o
zdravstvenoj sposobnosti radnika, komisiji pri Hrvatskom zavodu za medicinu
rada koju imenuje ravnate­lj Hrvatskog zavoda za medicinu rada za svaki
pojedini slučaj podnoše­nja žalbe.

(2) Komisija se sastoji od predsjednika i dva člana, koji su doktori
medicine specijalisti medicine rada iz zdravstvene ustanove koja u svom sastavu
ima djelatnost medicine rada ili privatne ordinacije medicine rada.

(3) Svi doktori medicine
specijalisti medicine rada koji obav­ljaju djelatnost medicine rada dužni su na
poziv sudjelovati u radu komisije. U radu komisije ne mogu sudjelovati doktori
medicine specijalisti medicine rada koji su sudjelovali u zdravstvenom pre­gledu
radnika u prvom stup­nju.

(4) Komisija može donijeti
ocjenu zdravstvene sposobnosti bez ponovnog zdravstvenog pre­gleda radnika,
samo na osnovi priložene medicinske dokumentacije i to u roku od 30 dana od
dana primitka žalbe.

(5) Komisiji mora biti
dostupna medicinska dokumentacija o prethodnim zdravstvenim pre­gledima
radnika, a po potrebi i medicinska dokumentacija od izabranog liječnika
primarne zdravstvene zaštite o čijoj se zdravstvenoj sposobnosti odlučuje.

(6) Ocjena zdravstvene
sposobnosti komisije je konačna i dostav­lja se pre­gledanoj osobi, poslodavcu
i Hrvatskom zavodu za medicinu rada.

(7) Odluku o visini naknade
za rad komisije donosi Upravno vijeće Hrvatskog zavoda za medicinu rada uz
prethodnu suglasnost ministra zdravstva.

Članak 8.

Obrazac uputnice za utvrđiva­nje zdravstvene sposobnosti radnika
(Obrazac RA-1) i svjedo­džbe o zdravstvenoj sposobnosti radnika (Obrazac RA-2)
sastavni su dio ovoga Pravilnika.

Članak 9.

Ovaj Pravilnik stupa na snagu osmoga dana od dana objave u »Narodnim
novinama«.

Klasa: 112-07/01-01/06
Urbroj: 524-04/2-02-7
Zagreb, 16. trav­nja 2002.

Ministar rada i socijalne skrbi
**Davorko Vidović,** v. r.
Ministar zdravstva
**mr. sc. Andro Vlahušić dr. med.,** v.r.

if !supportEmptyParas endif

if !supportEmptyParas endif

if !supportEmptyParas endif

![](dodatni/358378.gif)
![](dodatni/358379.gif)
![](dodatni/358380.gif)

Pravilnik, NN 59/2002-1070